http://evangelium.katolikus.hu/audio/NE20200214.mp3
Jézus eltávozott Tírusz vidékéről, és Szidonon át a Galileai-tóhoz érkezett, a Tízváros környékére. Ott egy süketnémát vittek hozzá, és kérték, hogy tegye rá a kezét. Jézus félrehívta őt a tömegből, ujját a fülébe dugta, majd nyállal megérintette a nyelvét. Azután föltekintett az égre, fohászkodott, és így szólt: „Effeta”, vagyis „Nyílj meg!” Erre megnyílt a süket füle, megoldódott a nyelve, és érthetően beszélt. Jézus megparancsolta, hogy ezt senkinek se mondják el. De minél jobban tiltotta, annál inkább hirdették. Szerfölött csodálkoztak, és azt mondták: „Mindent jól cselekedett: a süketeknek visszaadta hallásukat, a némáknak pedig a beszédet.”
[Mk 7,31-37]
A mai evangéliumi történet, a süketnéma meggyógyítása, szép példája annak az igazságnak, hogy minél kiszolgáltatottabb, tehetetlenebb, védtelenebb valakinek a helyzete, annál közelebb megy hozzá az Isten. Ennek a fordítottja is igaz: a kevély, túlzottan magabiztos és önelégült embertől távol tartja magát az Isten. Mit is adhatna neki, amikor ő mindent a saját eredményének tulajdonít?
Itt áll előttünk a történetben szereplő süketnéma ember. Igen, nem csak Jézus előtt, hanem előttünk is. Beszélni nem tud, tehát szavával nem tud kérni, ezért mások mondják el helyette, hogy mi a baja. De tekintetével tud kérni, s ilyen kérő tekintettel fordul Jézushoz, aki előtt áll. Tekintetével azt kéri, az a vágya, hogy beszélni tudjon és hallja mások beszédét. Az Úr irgalmasan tekint rá, de nem csak szemléli őt, nem csak együtt érez vele, hanem csodát tesz vele, megnyitja száját, hogy beszélni tudjon és fülét, hogy halljon.
És ez a süketnéma, aki előttünk áll, tőlünk is kér valamit. Azt kéri, hogy ne nézzük le a szenvedőket, a betegeket! Ne tekintsük félembernek azokat, akiket valamilyen testi vagy lelki nyomorúság gyötör! Ne taszítsuk őket félre és ne állítsuk őket a sor végére! A süketnéma azt kéri tőlünk, hogy adjunk valamit, szívünk jóságából fakadóan adjunk valamit annak, aki szükséget szenved! Lám, Isten mindent megadott annak, aki korábban semmit sem kapott. Utánozzuk Isten jóságát!
Mindenható és teremtő Istenünk! Te az embert a saját képedre és hasonlatosságodra teremtetted. Szívünkbe adtad a vágyat, hogy téged keressünk és benned találjuk meg boldogságunkat. Fiad, Jézus azt kéri tőlünk, hogy hozzá váljunk hasonlóvá. Segíts minket, hogy arcunkon hordozzuk Jézus arcát! Segíts, hogy egészen odaadjuk, felajánljuk magunkat neked! Adj nekünk bölcsességet, hogy felfogjuk Jézus szavainak értelmét, komolyan vegyük azt és megadjunk neked mindent, ami téged illet!
2020. március 2020. február 2020. január 2019. december 2019. november 2019. október 2019. szeptember 2019. augusztus 2019. július 2019. június 2019. május 2019. április 2019. március 2019. február 2019. január 2018. december 2018. november 2018. október 2018. szeptember 2018. augusztus 2018. július 2018. június 2018. május 2018. április 2018. március 2018. február 2018. január 2017. december 2017. november 2017. október 2017. szeptember 2017. augusztus 2017. július 2017. június 2017. május 2017. április 2017. március 2017. február 2017. január 2016. december 2016. november 2016. október 2016. szeptember 2016. augusztus 2016. július 2016. június 2016. május 2016. április 2016. március 2016. február 2016. január 2015. december 2015. november 2015. október 2015. szeptember 2015. augusztus 2015. július 2015. június 2015. május 2015. április 2015. március 2015. február 2015. január 2014. december 2014. november 2014. október 2014. szeptember 2014. augusztus 2014. július 2014. június 2014. május 2014. április 2014. március 2014. február 2014. január 2013. december 2013. november 2013. október 2013. szeptember 2013. augusztus 2013. július 2013. június 2013. május 2013. április 2013. március 2013. február 2013. január 2012. december 2012. november 2012. október 2012. szeptember 2012. augusztus 2012. július 2012. június 2012. május 2012. április 2012. március 2012. február 2012. január 2011. december 2011. november 2011. október 2011. szeptember 2011. augusztus 2011. július 2011. június 2011. május 2011. április 2011. március 2011. február 2011. január 2010. december 2010. november 2010. október 2010. szeptember 2010. augusztus 2010. július 2010. június 2010. május 2010. április 2010. március 2010. február 2010. január